18 blocs cantonada de Grimm's - Jugar i Jugar\nsi fas la comanda en 17 h i 24 minuts Detall del lliurament\nEls blocs de cantonada de Grimm’s son 18 peces de fusta massissa tenyides amb tints vegetals que permeten aportar a les construccions tota una sèrie de sorprenents variacions. És un material que acompanya el raonament espacial i que ofereix noves oportunitats de construcció i joc més imaginatives, complexes i divertides.\nQuè tenen d’especial els blocs de cantonada Grimm’s?\nEl millor d’aquestes peces és que poden funcionar per sí mateixes per crear patrons, composicions o inclús petites construccions.\nEn combinació amb els nostres materials de construcció clàssics, les pedres angulars despleguen la seva veritable grandesa, perquè amb la seva ajuda, poden sorgir divertides pistes de boles.\nAmb quins altres materials es poden combinar els blocs de cantonada?\nEl fabricant els té homologats a partir de 3 anys, però nosaltres us recomanem que els comencin a utilitzar a partir dels 4 anys, que és quan els nens i nenes ja han jugat amb altres materials de construcció menys complexes.\nTrauran el màxim profit als blocs de cantonada a partir dels 5 i fins els 10 anys.\nEls adults als que els agradin els circuits i les construccions corren el risc d’enamorar-se per sempre d’aquests blocs.\nAlgunes raons per comprar aquests blocs de cantonada de Grimm’s.\nAcompanyaran diferents etapes de joc i desenvolupament. Als 4 anys els utilitzaran d’una manera i als 6, 8 i 10 d’una altra.\nSon ideals per acompanyar el raonament espacial.\nLa base ajuda als nens a guardar-los sempre de manera ordenada. Aquest és un aspecte al que donem molta importància des de Jugar i Jugar, perquè estem convençudes de que l’ordre extern és ordre intern, i que cada joguina ha de tenir el seu lloc i els nens han de tenir suficient autonomia per endreçar-los.\nFuncionen per sí mateixos però també poden combinar-los amb blocs de construcció per crear circuits.\nSon estèticament preciosos.\nEstan fabricats a Europa sota estrictes criteris mediambientals i de qualitat.\nEdat recomanada per Jugar i Jugar: 3 a 10 añ0s\nMides producte: Base 15 x 15 x 5 cm.\nMaterial: Fusta de tiler tenyida\nAlejandra Jiménez 24/09/2018\nLos compré porque vi el video del tobogán en instagram, lo hemos probado y va perfecto, son una pasada.\nEls blocs de cantonada de Grimm’s son 18 peces de fust...


Reclamen incloure la línia Lleida-Montblanc al projecte de rodalies de Ponent - Teleponent\nInici Infraestructures Reclamen incloure la línia Lleida-Montblanc al projecte de rodalies de Ponent\nReclamen incloure la línia Lleida-Montblanc al projecte de rodalies de Ponent\nLa plataforma Rescap-2, que reclama l’alliberament de l’autopista AP-2 i que aglutina diferents entitats de les Garrigues i partits com ara ERC, la CUP i els comuns, reclama que el projecte de Rodalies Lleida inclogui també la línia R13 i R14 de Lleida a Montblanc.\nLa plataforma critica que el nou model de rodalies només té incidència a la R12 de Lleida a Manresa i que, per contra, exclou la línia de tren que transcorre per la comarca garriguenca, així com la de Lleida–Monsó. A més, considera que Renfe té trens disponibles per implantar “de manera immediata” tres nous serveis per direcció en aquesta línia. Rescap-2 considera que aquestes mesures permetrien reduir trànsit i la sinistralitat a la carretera N-240.\nRescap-2 ha defensat que la línia R13 i R14 de Lleida a Montblanc es pugui incloure al projecte Rodalies Lleida ja que té una xifra d’usuaris potencials “similars” a la que té la línia Lleida–Balaguer, on “sí s’han incorporat millores substancials en els darrers anys que han suposat multiplicar per tres el nombre d’usuaris del ferrocarril”.\nEn un comunicat, la plataforma també ha demanat que s’implanti la continuació de la xarxa amb el tram de Montblanc a Tarragona i Reus.\nSegons l’escrit, això faria créixer “exponencialment” el potencial de la línia que connecta Lleida amb la costa de Tarragona, que “sempre” ha estat concorreguda “històricament i actualment”.\nAixí mateix, donat que la via fèrria es troba en bon estat després dels treballs per reparar les destrosses dels aiguats de fa un any, la plataforma considera que “no hi ha cap impediment lògic per no implantar de manera immediata” tres nous serveis per sentit que millorarien els horaris i les connexions amb els trens Avant.\nA tall d’exemple, la plataforma lamenta que fins a les 10.05 h d’aquest dissabte no ha arribat el primer tren a Lleida corresponents a l’R13 i R14, “cosa que en fa minvar seriosament la demanda”.\n“Aquesta mesura, a banda d’eliminar la discriminació dels ciutadans de les dues vies esmentades, també permetria reduir el trànsit de la carretera N-240 i, per tant, la seva sinistralitat”, ha indicat que la plataforma.\nArticle anteriorEls preus del panís pugen a Ponent després d’anys a la baixa\nArticle següentSalut demana a les empreses que es faci teletreball durant 15 dies


Sarrià-Sant Gervasi és un dels districtes barcelonins amb menys proporció d'infeccions per la covid-19\nPoc ens pensàvem fa uns mesos que aquest any 2020 ens proporcionaria un inici tan convuls. Hem passat de parlar del “virus aquest que sortia a les notícies i del qual tothom parlava” a estar confinats a casa en un dels països més afectats per aquesta malaltia.\nDes de la nostra última columna, la situació ha canviat molt. Comencem pel principi: ¿Per què des de fa unes setmanes parlem d’una pandèmia i no d’epidèmia? Doncs bé, aquesta diferència és causada pel nombre de persones afectades i l’àrea geogràfica on es troba. Al principi, teníem diferents casos en àrees geogràfiques controlades, però quan aquests s’estenen en diferents àrees geogràfiques de diferents continents i hi ha contagis no importats, és a dir, transmesos dins la comunitat, ho considerem pandèmia. I això és el que ha passat amb la SARS-CoV-2, causant de la covid-19.\nEns trobem en un moment on el virus s’ha estès per tot el planeta posant contra les cordes molts sistemes sanitaris. Per això, molts països han optat pel confinament. El confinament i quedar-se a casa no és una qüestió trivial, la SARS-CoV-2 és força infecciós i per tant, l’única manera de disminuir les infeccions és evitant el contacte. A més a més, en un 80% dels casos aquest virus causa una infecció lleu o fins i tot asimptomàtica, que fa que no ens adonem que el tenim o pensem que és un simple refredat. Tanmateix, en realitat, podem contagiar tercers. Amb el confinament, podem promoure l’aturada massiva de contagis i evitar la saturació dels hospitals i dels serveis de cures intensives. De fet, en els últims dies hem començat a veure les conseqüències d’aquesta mesura amb una estabilització del nombre d’infectats i del nombre de morts causades per la covid-19.\nTot i això, el nombre d’infectats segueix sent alt i podria haver-hi una segona onada d’infeccions, per tant, és molt necessari investigar sobre el virus. Actualment, grups de tot el món estan fent recerca intentant trobar nous antivirals, vacunes o entendre com es comporta el virus. Una de les estratègies més utilitzades ara mateix per poder trobar un antiviral ràpid és el “reposicionament”, on s’estudia la capacitat de fàrmacs ja existents per altres malalties per acabar amb el virus. El gran avantatge d’aquests estudis és que els fàrmacs ja s’estan comercialitzant i ja han passat tots els assajos clínics i controls de seguretat.\nUn exemple d’aquest cas és la hidroxicloroquina, un fàrmac que funciona com a anti-malària i que s’està estudiant per evitar infectar-se amb la SARS-CoV2. En alguns hospitals, també s’han fet transfusions de sang de pacients que ja han superat la malaltia, amb defenses contra el virus, a pacients que estan en estat greu. Una altra línia de recerca que s’està estudiant és el desenvolupament de vacunes. Encara no sabem quan ens dura la immunitat un cop hem passat el coronavirus. S’estima, però, que podria ser entre un i deu anys, així que les vacunes són una estratègia molt eficaç per generar immunitat, sobretot a la població de risc, ni que sigui durant una temporada per evitar molts ingressos hospitalaris.\nÉs un moment difícil, ho sabem, però us volem felicitar perquè Sarrià-Sant Gervasi és un dels districtes barcelonins amb menys proporció d’infeccions. Us animem a seguir a casa per ajudar a evitar el col·lapse del sistema sanitari. I, sobretot, no us automediqueu! A mesura que les noves teràpies s’aprovin ja s’aniran receptant degudament.


Nova York com a consol (Xavier Bosch)\nNova York com a consol\nXavier Bosch 31/12/2010 00:00\nLa nevada estava anunciada però ningú no estava a punt per al gran col·lapse. La capital del món, quan el temps vol, també es converteix en el caos. Ciutadans i turistes s'enfilen per les parets pel que han hagut de patir en aquestes festes. Era impossible circular, hi ha hagut gent colgada a les carreteres, els tres aeroports de Nova York van tancar alhora, es van cancel·lar més de 5.000 vols i, a part de les famílies que van passar dies a l'aeroport, ara hem sabut que va haver-hi gent que es va passar 11 hores tancada dins d'uns quants avions.\nL'afectació era tan massiva que els mitjans demanaven que la gent s'abstingués de trucar al telèfon d'emergències perquè no donaven a l'abast. I, al Primer Món, quan les urgències estan desbordades vol dir que res ja no funciona.\nPassada la crisi, tothom es queixa del mateix: la manca d'informació. És la paradoxa de l'alcalde Michael Bloomberg, que s'ha fet multimilionari gràcies a les seves empreses Bloomberg News i Bloomberg Radio i que, en el moment que la seva ciutat pateix, no troba els canals per comunicar-s'hi. És curiós. Som al segle XXI, l'era digital ens facilita la vida però el foc, el fred, el vent i l'aigua continuen sent el taló d'Aquil·les dels nostres governants. Ara mateix, a Austràlia, no saben com aturar les inundacions. Aquí, quan li vaig preguntar a José Montilla pel pitjor moment del seu mandat, va tenir la resposta a punt: l'incendi d'Horta de Sant Joan i el llarg període de sequera.\n" Piove, porco governo ". I quan no plou, també. Ningú no s'escapa dels estralls dels fenòmens naturals i, abans no comenci el 2011, ja sabem que en algun moment de l'any l'oposició demanarà la dimissió de Felip Puig com a conseller d'Interior.


Un coaching per “Vivir y convivir en paz” | Marta Albaladejo Mur\nAquest article es va escriure 22 mai 2012, i està categoritzat en General.\nEl Coaching Sistèmic Transaccional és una eina per “Vivir y convivir en paz”. Marta Albaladejo és una de les autores del llibre que acaba de publicar-se i hi presenta els fonaments del Coaching Sistèmic Transaccional.\nViure en pau va molt més enllà de viure tranquil i de no participar en les guerres. Quan vivim en pau, quan estem en pau amb nosaltres mateixos aprenem a conviure. Sense pau interior la salut se’n ressent, la feina es fa malament, les relacions es deterioren, l’educació acaba mancada de la profunditat necessària per aprendre a viure bé amb un mateix i amb l’entorn.\nEn aquest llibre es proposen idees concretes, tècniques, suggeriments i pràctiques per estar en pau amb un mateix i conviure positivament i amb harmonia, especialment en l’àmbit de les relacions personals i socials. Es tracta de comprendre l’orígen i les causes dels conflictes de la vida quotidiana i d’aprendre tot el que ens pot ser útil per a trobar una solució en el nostre entorn, en la nostra manera de viure o en nosaltres mateixos.\nViure en pau és pensar en pau, conviure sense violència, sentir-se en simbiosi amb la naturalesa, procurar pel bé comú i fruir de la vida sense fer mal: Aquest és el propòsit que persegueixen els autors i les autores d’aquest llibre.


La grandària dels taulells i la sensació d'amplitud | Consumer\nLa grandària dels taulells i la sensació d’amplitud\nEls formats horitzontals ajuden a engrandir visualment l'estada\nEl format dels taulells està molt relacionat amb la sensació d’amplitud. Segons la seva grandària, poden aconseguir engrandir visualment una habitació o fer que sembli més petita. La varietat és molt àmplia. Grandàries impensables fa alguns anys, marquen ara tendència i redueixen el temps d’enrajolat . Algunes rajoles arriben a aconseguir fins a 120 centímetres de costat. Molt lluny dels tradicionals taulells de 15×15 centímetres.\nLa funció d’aquestes peces ha passat de ser purament pràctica a complir una finalitat decorativa o estètica\nLa funció d’aquestes peces ha passat de ser purament pràctica -protegir les parets de la humitat , principalment en cuines i banys- a complir una finalitat decorativa o estètica. Fins i tot els cal imiten dissenys en paper, si ben el dibuix no és l’únic aspecte que ha d’influir a l’hora de triar taulells. També la forma és essencial.\nQuan es busca material per a una estada petita, els formats panoràmics o rectangulars són els més adequats per engrandir visualment l’habitació. Les formes horitzontals es poden trobar en diferents mesures per adaptar-se a la grandària de cada superfície. Les hi ha de 15×45, 30×60, 45×90 o 60×120 centímetres, entre unes altres.\nEls taulells i rajoles es presenten en multitud de colors, textures i acabats. El futur apunta a infinitat de combinacions. Fins i tot, cada vegada més, es fabriquen peces per col·locar indistintament en el sòl o en la paret. Cal tenir en compte, això sí, que en aquest cas és convenient triar sempre primer la peça que es vol en el sòl perquè és més probable que es pugui emprar també en la paret.\nÉs important que les peces siguin sotmeses a tractaments antilliscants per evitar caigudes\nQuant als materials, els més moderns simulen gairebé a la perfecció la pedra, la sorra, el marbre o la fusta, en un intent de donar a la casa un ambient més natural. A més, si es pensa col·locar rajoles en exterior (terrassa), convé que les peces tinguin baixa porositat i que siguin sotmeses a tractaments antilliscants per evitar les caigudes per acumulació d’humitat o greix.\nD’altra banda, la textura pot ser llisa o amb relleu, principalment, mentre que l’acabat es presenta en mat, setinat, esmaltat, natural o poliment. D’aquestes característiques depèn el manteniment dels taulells, que s’han de protegir d’agents abrasius. Una solució és col·locar una catifa en l’entrada de cada estada per retenir en ella la brutícia que puguin haver acumulat les soles de les sabates.\nEls dissenys de rajoles evolucionen cada dia. Fins i tot s’aprofiten de la tecnologia per fabricar peces que reconeixen la trepitjada. És l’última creació de l’inventor barceloní Pep Torres i l’empresa Tau Ceràmica. Es tracta d’una rajola batejada com “Diet floor” i definida com a “sòl intel·ligent que ajuda a fer dieta”. La idea és que la rajola, que incorpora un sensor de pes i un microxip, es col·loqui enfront de la nevera per controlar l’hora i el pes de la persona que la trepitja. D’aquesta manera, la rajola reconeix a la persona, “sap si està picant entre hores” i emet un missatge per animar a seguir la dieta.\nformatos horizontales-ca grandària piezas-ca sensació d'amplitud taulells


Guia Nupcial.TV | GorrosLokos : Entrevista a la Daniela, de Gorros Lokos :::::\n» la televisió de GuiaNupcial.com\nEntrevista a Matilde Cano\nMatilde Cano. Col·lecció 2013\nVideo Portada GN\nEntrevista a la Daniela, de Gorros Lokos\nEls gorros que fabriquen a Gorros Lokos són totalment artesanals, des del tall de la goma escuma, el color, el muntatge i l'acabat del barret. Aquests són els 4 processos que fan servir per confeccionar un barret especial per a cada client.\nTenen uns 70 models de barrets disponibles, i entre corbates, diademes i corbatins, uns 22 models més.\nEls models són per a adults, bàsicament, però alguns també es poden adaptar als nens o fins i tot als bebès. En el cas de les diademes, n'hi ha unes especials i molt maques per als infants amb cares d'animals o personatges animats. I totes tenen una veta adherent per a què s'adaptin millor al cap del nen.\nAls convidats els encanta la idea i a totes les festes els gorros tenen un èxit total!\nEls barrets de Gorros Lokos serveixen per a qualsevol tipus de celebració: aniversaris, comiats de solters, bateigs, festes privades...\nI recordeu que un altre dels seus punts forts és el continu contacte amb el client, ja que tindreu, des del primer moment, un complet assessorament segons el tipus d'esdeveniment, el nombre de convidats i quins models de producte s'adapten a cada ocasió.\ncodi: enllaç permanent:\nNovetats buscar video\n10è Aniversari de Minguillón Imatge\nLa trobada dels nuvis de Minguillón Imatge el 19 de juny va ser tot un èxit!\nveure >> 3:46 min\nVist: 13858 vegades\nMissatge del Bisbal\nVull enviar una salutació a les núvies del 2012-2013.\nveure >> 0:35 min\nVist: 18940 vegades\nLes preses falses de Fira Nuvis Sabadell\nAquí teniu les millors preses falses de la Fira Nuvis Sabadell 2011!\nveure >> 2:00 min\nVist: 21475 vegades\nRosa Clará crea una col·lecció elegant i femenina on els colors pastel en són l'estrella.\nveure >> 3:28 min\nVist: 22293 vegades\nFira Nuvis Barcelona 2011\nGuiaNupcial.TV a la Fira del Port Vell de Barcelona.\nveure >> 3:00 min\nVist: 22346 vegades\nAmb un estil molt diferent al de l'any passat, Matilde Cano plasma a la perfecció l'essència del jazz dels anys 20 a la nova col·lecció 2013.\nVist: 22360 vegades\nEntrevista a Imma Clé\nAl Showrrom d'Imma Clé la núvia es pot emprovar els vestit que més li agradi amb la possibilitat de poder-lo retocar després al seu gust.\nVist: 22391 vegades\nAquí teniu un resum amb les millors imatges de tot el que es va poder veure a la Barcelona Bridal Week d'enguany, que es va celebrar del 8 al 13 de maig.\nveure >> 5:04 min\nVist: 22519 vegades\nBoda' Events Sitges 2011\nLa fira de nuvis més famosa de Sitges va tenir lloc del 14 al 16 d'octubre de 2011 al Passeig de la Ribera de Sitges.\nVist: 22604 vegades\nEntrevista a Victorio&Lucchino\nLa materialització d'un somni és el que Victorio & Lucchino ha volgut transmetre en la seva nova col·lecció.\nveure >> 5:00 min\nVist: 22611 vegades\nEntrevista a Charo Ruiz\nCharo Ruiz innova en tocats, sabates, bolsos, i reivindica la moda Adlib.\nVist: 22700 vegades\nEn l'edició 2012 de la Passarel·la Gaudí, Jordi Dalmau ha presentat una col·lecció atrevida i sensual. Per a fer-ho, ha muntat un autèntic espectacle!\nveure >> 4:28 min\nVist: 22737 vegades\nNico i Loles\nEl millor record d'un dia inoblidable.\nveure >> 4:13 min\nVist: 22749 vegades\nAlicia i Dani\nveure >> 9:54 min\nVist: 22800 vegades\nVictorio&Lucchino. Col·lecció 2013\nLa col·lecció d'aquest 2013 s'anomena 'La materialització d'un somni'. Uns vestits de núvia fets especialment per un dels dies més importants de la vida d'una noia.\nveure >> 18:27 min\nVist: 23234 vegades\nveure >> 6:19 min\nVist: 23242 vegades\nPortes obertes a Can Cirili 2012\nCan Cirili va organitzar el passat 11 de març de 2012 la seva jornada de portes obertes per a què els nuvis poguessin conèixer els seus jardins i salons.\nVist: 23400 vegades\nVídeo de la Fira Nuvis de Girona 2011\nTot Nuvis, la fira de nuvis de Girona, es va celebrar del 25 al 27 de novembre de 2011. Els nuvis van poder passar per l'estand de GuiaNucpcial a deixar el seu videomissatge.\nVist: 23443 vegades\nLa Daniela ens parla de l'èxit que tenen els barrets a totes les celebracions. Tots estan fets artesanalment i són originals, divertits i els convidats queden encantats!\nveure >> 2:17 min\nVist: 23514 vegades\nLa nova col·lecció 2013 de Matilde Cano 'Jazz Story' està inspirada en el món del jazz dels anys 20. La dissenyadora ens descobreix unes propostes elegants i sofisticades.\nveure >> 26:24 min\nVist: 23636 vegades\nUna nova modalitat de paintball temàtic nocturn exclusiva d'Aventuring Turisme Actiu\nveure >> 0:49 min\nVist: 24019 vegades\nSolà Joiers ens presenta la seva nova col·lecció 'Iris', així com les noves versions de les col·leccions Ditades i Personal.\nVist: 24048 vegades\nCaricatures o retrats ràpids. Animació amb personatges teatrals. Encàrrecs de dibuixos.\nveure >> 2:33 min\nVist: 24285 vegades\nVídeo de la Fira MiBoda 2011\nDissabte 20 i diumenge 21 de novembre de 2011, al Palau 1 de Fira Barcelona, es va celebrar la Fira MiBoda.\nVist: 24361 vegades\nEls regals més elegants en presentacions personalitzades.\nveure >> 3:25 min\nVist: 24422 vegades\nPortes obertes a Masia Vilasendra 2012\nEl passat diumenge 18 de març de 2012 es va celebrar una jornada de portes obertes a Masia Vilasendra.\nVist: 24652 vegades\nEntrevista al Josep Mª, de Señor\nSeñor està d'enhorabona perquè enguany celebra els 50 anys de la firma i, per aquest motiu, ha creat l'Edició exclusiva 50'.\nveure >> 4:00 min\nVist: 25471 vegades\nBaladia Restauració us obre les seves portes perquè veieu, per dins i per fora, les seves espectaculars instal·lacions i conegueu els seus professionals.\nveure >> 3:37 min\nVist: 25573 vegades\nLa nova proposta de Doble Imatge: la pel·lícula de la teva boda!\nveure >> 4:44 min\nVist: 25583 vegades\nEntrevista a Enepe\nEnepe ofereix més de 80 models de sabates de núvia, amb colors i alçades per triar. El calçat que la núvia necessita per anar còmoda, elegant i bonica.\nVist: 26139 vegades\nwww.guianupcial.com www.nuvis.org www.modanupcial.com www.canalboda.com www.postals.cat (cc) GuiaNupcial.TV 07-08\n:: disseny web: www.creacions.com | hosting: www.cat1.net | contacte: info@guianupcial.tv\nLa Televisió nupcial de Catalunya. Vídeos de bodes, publireportatges de restaurants, masies, fotografia bodas, llistes de noces, moda nupcial, passarel·les, entrevistes, zapping i humor.


La classificació dels robots by Mayya Izmaylova - issuu\nLa classificació dels robots Els robots es poden classificar segons la seva cronologia i segons la seva arquitectura.\nSegons la seva cronologia\n● De 1ª generació: són robots manipuladors amb sistemes mecànics multifuncionals i un sistema de control simple, que pot ser manual, de seqüència fixa o de seqüència variable.\n● De 2ª generació: són robots d’aprenentatge. Repeteixen una seqüència de moviments que ha sigut executada previament per un operador humà. Això es fa a travès d’un dispositiu mecànic.\n● De 3ª generació: són robots amb control sensoritzat. Es controlen mitjançant un ordinador que executa les ordres d’un programa i les envia al robot per a que realitzi els moviments necessaris.\n● De 4ª generació: són robots intel∙ligents, similars als altres, però amb uns sensors que envien la informació a un ordinador per a controlar els processos. Això permet una presa de decisions intel∙ligent i el control del procès a temps real.\nSegons la seva arquitectura\nEls robots poden ser metamòrfics, és a dir, poden canviar de forma. Això augmenta les seves capacitats i el rang de funcions que poden realitzar. El metamorfisme pot ser des del més simple fins al més complex, que inclouria canviar alguns dels seus elements o subsistemes. La divisió dels robots segons la seva arquitectura és la següent:\n● Poliarticulats: són bàsicament sedentaris, encara que poden realitzar alguns desplaçaments limitats, i mouen els seus components en un determinat espai de treball segons un o més sistemes de coordenades. Tenen un nombre limitat de graus de llibertat. S’utilitzen quan es necessita abastar una zona de treball àmplia o allargada, actuar sobre objectes amb un plànol de simetria vertical o reduir l’espai ocupat en el sòl.\n● Mòbils: tenen gran capacitat de desplaçament. Estan dotats d’un sistema locomotor de tipus rodant, i per això s’utilitzen per la transportació de peces en una cadena de fabricació. Es guien per telecomandament o per la informació rebuda del seu entorn a través dels seus sensors, mitjançant pistes materialitzades a través de la radiació electromagnètica en el sòl o a través de bandes detectades fotoelèctriament. Fins i tot poden arribar a evitar obstacles, i estan dotats d’un nivell relativament elevat d’intel∙ligència.\n● Androides: intenten reproduir la forma i el comportament de l’ésser humà. Actualment, són dispositius poc evolucionats i sense utilitat pràctica, i per això estan destinats, fonamentalment, a l’estudi i l’experimentació. Un dels problemes principals, i en el que es centren la majoria del treballs, és el de controlar dinàmica i coordinadament en temps real el procés i, simultàniament, mantenir l’equilibri del robot en la locomoció bípeda (moviment sobre dues extremitats: les cames).\n● Zoomòrfics: els seus sistemes de locomoció imiten als éssers vius. S’agrupa els robots en dues categories principals: caminadors i no caminadors. Els robots no caminadors no són objecte d’estudi i per tant estan poc desenvolupats. Els caminadors, en canvi, estan sent experimentats en diversos laboratoris, ja que podrien servir per a desenvlupar vehicles tot terreny, fins i tot autònoms, que servirien per a investigar llocs amb superfícies molt accidentades, com per exemple a l’espai o volcans.\n● Híbrids: són robots que, al ser una combinació dels altres grups, no poden ser classificats com a un tipus en concret.\nLa classificació dels robots


Choromar Apartments Albufeira Portugal - Ofertes d'hotels amb els MILLORS DESCOMPTES EN LÍNIA Fer un comentari al lloc web\nChoromar ApartmentsRua Cândido Guerreiro lote 22/23 Montechoro, Montechoro, Albufeira, Portugal - Veure al mapaNotable7,7Basada en503comentarisChoromar ApartmentsVeure més fotos"Amazing place clean tidy lovely place"RobynUnited KingdomVestíbulVeure més fotosVeure totes les 50 fotosPuntuació de la ubicació 6,9Veure al mapa6,9Ubicació\nSobre l'allotjamentDescripcióIdeal tant per a la diversió com per al relax, Choromar Apartments es troba a la zona de Montechoro de la ciutat de Albufeira. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Els visitants d'aquest hotel, poden gaudir d'anar a les atraccions més importants de la ciutat: Albufeira Old Town, Praia do Peneco. Choromar Apartments també ofereix moltes instal.lacions per enriquir la seva estada a Albufeira. Les carecterístiques més important de l'hotel inclouen transport hotel/aeroport, habitació familiar, instal.lacions de barbacoa, restaurant, servei de bugaderia. L'ambient de Choromar Apartments es reflexa en cada habitació. balcó/terrassa, telèfon, aparell de televisió, TV satèl•lit/cable, cuina americana són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Choromar Apartments és un lloc ideal d'estada pels viatgers que busquin encant, comfort i facilitat a Albufeira.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsCaixa forta a l'habitacióforn microonestelèfoncuina americananevera empolles d'aigua de cortesiasala d'estar Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantPlease note that the use of the Spa (sauna, hot tub and steam room) as well as the gym have an additional cost.


3 – QUÈ VOLEM FER? | NotICEA\n3 – QUÈ VOLEM FER?\nEntre les activitats properament programades destaquem:\n– 23 d’agost de 2014 – XXIX Jornada d’Agricultura a Prada\n– 4 d’octubre de 2014 – Tertúlia de la Secció d’Estudis Rurals sobre el nou Programa de desenvolupament Rural, amb la participació de Jordi Sala, director general de desenvolupament rural.\n– 29 d’octubre de 2014 – Conferència sobre la nova Llei d’Espais Agraris a càrrec d’Antoni Enjuanes,\nsubdirector general d’infraestructures rurals.\n– 11-13 de març de 2015 – Congrés del món de la masia


Ajuntament de Caldes d'Estrac - Casal de setembre 2018: la millor opció de lleure per als infants\nCasal de setembre 2018: la millor opció de lleure per als infants\nUs presentem el Casal de Setembre 2018, una proposta de lleure pensada per als infants des de P3 fins a 1er d'ESO, que tindrà lloc entre el 3 i el 10 de setembre al Punt Jove de Caldes d'Estrac.\nEls horaris del casal seran: de 9h a 13h pel matí, i de 13h a 15h el menjador. L'acollida matinal es farà de 8h a 9h. Les inscripcions estan obertes i es poden fer a través de l’adreça electrònica: lleure3d@gmail.com\nEl casal d’estiu és una iniciativa de l’AMPA de l’Escola Sagrada Família que es fa amb la col•laboració de l’Ajuntament de Caldes .\nInformació publicada el 23 d'agost de 2018Compartir:


Obertes les inscripcions per participar a les Travessies de natació de Roses 2017 – Guia de Roses\nHome ROSES FESTES Obertes les inscripcions per participar a les Travessies de natació de Roses 2017\nObertes les inscripcions per participar a les Travessies de natació de Roses 2017\nS’apropa la Festa Major de Roses i, amb ella, les tradicionals travessies de natació: Travessia Local de Natació, Mini Travessia i Travessia al Port de Roses.\nEl període d’inscripcions per a participar en aquest esdeveniment esportiu ja estan obertes.\nTravessia Local de Natació – Trofeu Enric Badosa\nEl diumenge 13 d’agost, a les 11h, se celebrarà la 32a Travessia Local de Natació – Trofeu Enric Badosa, amb participació oberta a tothom però amb opció a premi per als nascuts i/o empadronats a Roses, organitzada per l’Àrea d’Esports de l’Ajuntament i la Piscina de Roses. La distància serà d’uns 700 m i el recorregut consistirà a fer la volta als dos espigons de la riera Ginjolers. Se sortirà de la platja de la Punta i s’arribarà a la platja Nova.\nLes inscripcions són gratuïtes i es poden fer fins al dia 11 d’agost (a les 15h) a través de www.piscinaroses.cat, o bé presencialment a la mateixa instal·lació de la Piscina Municipal. Els dorsals (xips electrònics) s’entregaran el mateix diumenge, de les 10 a les 10.45 h, a la parada situada entre els dos espigons de la riera Ginjolers.\nEl mateix dia 13 d’agost, una vegada finalitzada la Travessia Local, tindrà lloc la Mini Travessia, adreçada a tots els nedadors i nedadores que per edat o nivell necessitin una distància menor. La Mini Travessia tindrà un recorregut aproximat d’uns 200 metres, i consistirà en fer 100 metres d’anada, voltar un boia i fer la tornada (100 metres més). Es permetrà, també, la participació amb material auxiliar de flotació (en aquests casos, però, els participants hauran d’anar acompanyats d’un adult).\nPer altra banda, el dimarts 15 d’agost, el GEN Roses organitzarà la 81ª Travessia de Natació al Port de Roses. Per a més informació sobre els horaris, recorreguts, reglament, inscripcions…, cal que us adreceu al GEN Roses: www.genroses.cat | 972 25 70 03.\nprevious Nurake, Banda Neon, Cuits, Aspencat, Celtas Cortos, Eslabón Perdido, Rumba Tramuntana i La Pegatina els concerts de Festa Major\nnext La Revista de Festa Major de Roses ja està disponible


El BCE anuncia que tornarà a pujar els tipus si continua la recuperació econòmica a la zona euro | Consumer\nEl BCE anuncia que tornarà a pujar els tipus si continua la recuperació econòmica a la zona euro\nAmb aquesta política tracta de contenir els riscos inflacionistes\nEl Banc Central Europeu (BCE) va anunciar ahir la seva disposició a tornar a pujar els tipus d’interès si continua la recuperació econòmica a la zona euro i amb l’objectiu de contenir els riscos a l’alça sobre l’estabilitat de preus.\n“Si continuen confirmant-se els supòsits i l’escenari de referència del Consell de Govern del BCE, una correcció progressiva del to acomodaticio de la política monetària seguirà estant justificada”, indica l’autoritat monetària europea en el seu butlletí de setembre.\nEl BCE va considerar “essencial” actuar sobre els tipus d’interès “al moment oportú” per contenir els riscos inflacionistes i garantir que les expectatives d’inflació de la zona euro es mantinguin “fermament ancorades” en nivells compatibles amb l’estabilitat de preus.\nLa institució que presideix Jean Claude Trichet considera que els riscos inflacionistes han augmentat com a conseqüència, sobretot, de les pujades del petroli, per la qual cosa el consell de govern de l’entitat mantindrà una “extrema vigilància” perquè segueixin continguts.\nEn la seva opinió, els tipus d’interès continuen en nivells baixos després de les pujades que el banc ha aplicat des de desembre, per la qual cosa va reiterar que si es confirmen els supòsits i l’escenari de referència del banc, la correcció progressiva del to expansiu de la política monetària està garantida.\nEls analistes preveuen que el BCE pujarà els tipus d’interès una cambra de punt en la seva propera reunió d’octubre, després d’haver-los mantingut en el 3% en la reunió celebrada el passat 31 d’agost.\nbanc monetaria-ca política-ca tipus d'interès zona euro


KurdisCat: Declaració de la 10a assemblea del Kongra Gel i la KCK\nDeclaració de la 10a assemblea del Kongra Gel i la KCK\na dijous, d’agost 11, 2016\nEl consell executiu del Kongra-Gel i el consell de co presidència de la KCK (Confederació de Comunitats del Kurdistan) han fet pública la declaració final de la 10a Assemblea General del Kongra Gel celebrada a zones de la defensa Medya.\nLa reunió va durar quatre dies, del 7 al 10 d'agost, i hi van assistir 161 delegats/des turcs, àrabs, perses i alemanys a partir de quatre parts del Kurdistan. La reunió va ser testimoni de discussions significatives, la crítica de la pràctica i l'autocrítica. L'eslògan fou "Construïm l'Autonomia Democràtica, assegurem l'alliberament del líder Apo i del poble kurd".\nL'assemblea va canviar el sistema presidència al de co-presidència*, aprovat a la 9a Reunió de l'Assemblea General del Kongra Gel, que garanteix la igualtat de representació de gènere a les eleccions, incloent-hi tots els nivells als membres del Consell Executiu de nivell.\nEl Consell Executiu de la Co-presidència va declarar que sentien especial preocupació per la salut i la seguretat del líder kurd Abdullah Öcalan, víctima d'un aïllament estricte des de fa un any i mig. Així, van remarcar que des de l'intent de cop d'estat del 15 de juliol, és urgent que Apo pugui tenir contacte tant amb els seus advocats com amb els seus familiars, atès que la seva llibertat és un pas vital per a la llibertat dels pobles al Kurdistan, Turquia i Orient Mitjà. Durant aquesta trobada, es va realitzar una crida al poble kurd i als pobles de l'Orient Mitjà i Turquia a lluitar per la llibertat del líder kurd i assegurar així la fraternitat i la llibertat dels pobles de l'Orient Mitjà, a través de la persona de Öcalan. Van ser molt ben rebudes les mostres de solidaritat i les manifestacions del poble kurd per la salut, la seguretat i la llibertat d'Apo, així mateix es va remarcar amb èmfasi la necessitat d'incrementar les protestes i manifestacions, per aconseguir així una major efectivitat com a part de la lluita per la llibertat.\nDurant l'Assemblea es va emfatitzar el balanç negatiu durant l'últim segle, sobretot del sistema d'organització territorial i polític col·lapsat i implementat a través de l'acord Sykes Picot. L'esmentat acord tan sols ha provocat caos i sofriment a totes les àrees de la vida política i social. Es va declarar que la tercera guerra mundial està en curs i que els poders internacionals i estats regionals estan prenent part en ella de manera directa i indirecta, mentre que els pobles estan organitzant la seva lluita per poder implementar un estil de vida lliure i democràtic.\nAquesta guerra està centrada al Kurdistan, Turquia, Síria i l'Iraq, i el moviment d'alliberament kurd, liderat per Apo, és l'únic que planteja un punt de vista polític de resolució a llarg termini, a través d'un sistema confederal democràtic, organitzat sobre la base d'una societat democràtica, separada del sistema estatalista i amb forma d'entitats autònomes democràtiques.\nLa lluita sobre la base del confederalisme democràtic ha de ser estesa a través de tot Kurdistan i Orient Mitjà, com una esperança d'alliberament per a la humanitat. També van donar èmfasi a la necessitat d'establir una aliança democràtica amb els diferents grups i faccions democràtiques d'esquerra, socialistes, organitzacions de dones i organitzacions juvenils, grups ètnics i religiosos oprimits en tota la regió de l'Orient Mitjà. Aquesta aliança conjunta s'ha fet més necessària amb el govern de l'AKP, que va aconseguir ampliar el front nacionalista després de les eleccions del 7 de juny i sobretot després del fallit cop d'estat i que té com a objectiu aixafar totes les forces democràtiques i al poble kurd. L'Assemblea Democràtica va demanar al poble kurd i als pobles de Turquia que s'uneixin a la lluita conjunta per aturar al govern feixista de l'AKP.\nDurant l'Assemblea, també van ser avaluats amb detall el procés d'autogovern a Bakur. Els i les assistents a l'Assemblea van saludar la resistència de les forces guerrilleres que van donar suport al projecte d'autonomia en el nivell més alt, jugant un paper històric en la manifestació d'una voluntat invencible.\nTambé es va realitzar una anàlisi de l'evolució de la resistència en Rojava donant especial èmfasi en la històrica resistència de Kobanê, Girê Spi, Tell Hemis, Al Hawl, Shaddadi i Tishreen, així com les operacions per a l'alliberament de Manbij. Tots aquests focus de resistència s'han convertit en la revolució de tot el Nord de Síria. Les comunitats àrabs, kurdes, assíria-siriaques, turcmanas, armènies, alevis, cristianes, yezidi i druses podrien arribar a ser un exemple per a tots els pobles de l'Orient Mitjà en el cas que s'unissin. Els i les assistents van realitzar una salutació a les 12 guerrilles que van organitzar la històrica resistència i van obstaculitzar el genocidi que es va perpetrar en Shengal contra la població yezidi, així com també van evitar els atacs a Bashur i van participar activament en la revolució de Rojava. Van posar en relleu que el sistema d'autogovern autònom implementat en Shengal sobre la base de l'autodefensa, serà un exemple per a la democratització de Bashur (Kurdistan de l'Iraq), i que la defensa de l'autonomia de Shengal és un deure de tots els patriotes de Kurdistan.\nTambé es va debatre sobre la situació política i social de Bashur, afirmant que el problema principal és la manca d'una mentalitat democràtica. Aquesta mentalitat reforçarà Bashur en tots els aspectes i jugarà un important paper en la democratització de l'Iraq i Orient Mitjà.\nPel que fa a Rojhilat (Kurdistan de l'Iran), es va assenyalar que el poble kurd podria tenir un paper important en la democratització de l'Iran, a través de l'establiment de relacions estretes amb les forces democràtiques de l'Iran.\nL'assemblea posa en relleu la importància de l'alliberament de Mossul de les urpes del IS i la consecució de l'administració democràtica duta a terme pels pobles àrab, kurd, assiri-siríac, turcman i altres grups ètnics i religiosos en base a de la perspectiva de nació democràtica. Sobre aquesta base es va posar èmfasi en la importància d'una lluita conjunta per la forces de Shengal, guerrillers peshmerga, exèrcit iraquià i forces populars àrabs per a l'alliberament de Mossul.\nEs va destacar també la importància de la unitat del poble kurd, poble que ha romàs sense estatut durant el segle XX, i la importància d'organitzar un Congrés Nacional per a garantir la unitat kurda. Els assistents van realitzar una crida a tots els cercles kurds perquè compleixin amb les seves responsabilitats per a la realització de l'esmentat Congrés Nacional.\nL'Assemblea va emfatitzar la necessitat d'autodefensa, que s'ha convertit en peça essencial per a tots els pobles en resposta a la guerra bruta en curs a l'Orient Mitjà. Van demanar als joves kurds a que s'uneixin a les forces guerrilleres i a les unitats d'autodefensa, principalment en Bakur i Rojava com a part d'una missió històrica. També van instar els joves kurds al fet que no s'uneixin a les files de l'exèrcit turc en la lluita contra els kurds.\nEn la declaració, cal destacar el paper de les potències internacionals i els estats de la regió en el 100è aniversari de l'acord Sykes Picot, convidant a aquestes potències a que actuïn amb responsabilitat històrica per la pau i l'estabilitat ja que abandonin les polítiques anti kurdes i que juguin un paper que afavoreixi el relleu a un Orient Mitjà democràtic.\nEl poble kurd, tots els pobles oprimits i els poders democràtics a l'Orient Mitjà van ser cridats a enfortir la unitat sobre la base d'un sistema democràtic autònom per tal d'aconseguir crear el seu propi futur en llibertat i en democràcia.\n* Amb Bese Hozat i Cemil Bayik\nVersió en llengua anglesa\nVersió en llengua espanyola


Keynote speaker: Sr. Alon Lifshitz | XXI Fòrum d'Inversió | ACCIÓ\n“Trends in venture capital\nand the Israeli ecosystem”\nManaging director de Blumberg Capital\nL’Alon és Managing director de Blumberg Capital, amb 650 milions de dòlars gestionats i director de l’oficina de Tel Aviv. Ens oferirà la seva visió sobre les tendències del capital risc i també la seva visió sobre l’ecosistema emprenedor israelià, que és el país convidat de l’edició del Fòrum d’Inversió d’enguany.\nL’Alon té 17 anys d’experiència als mercats tecnològics d’Israel, Europa i Japó i disposa d’una gran experiència en detectar i invertir en apassionants empreses d’alt creixement.\nL’Alon també és un executiu de desenvolupament de negoci amb grans habilitats que ha contribuït a crear aliances estratègiques rendibles amb operador mòbils, venedors de equips i integradors de sistemes arreu del món.\nVa començar la seva carrera com a fundador i CEO de Sales Gate International (SGI), una empresa de desenvolupament corporatiu amb presència a Londres, Tokio i Tel Aviv. L’empresa va tenir com a clients a Vodafone Group, British Telecom, Internix Japan, NTT group, Softbank i Fujisoft als camps de la innovació tecnològica i el creixement inorgànic. Es va focalitzar en la cerca de tecnologia i les fusions i adquisicions corporatives.\nL’Alon té un B.A. amb honor en Finances i Gestió Empresarial per Hertzliya Interdisciplinary Center d’Israel.\nQuè t'hi trobaràs?: Presentació de projectes finalistes, Networking, Keynote speaker, 24 inversors al jurat\nNota de premsa sobre el Fòrum d’Inversió (15/6/16)


Acuerdo Crédit Coopératif\nChristine Jacglin, Directora General de Crédit Coopératif, i Joan Cavallé, Director General de Caixa d'Enginyers\nAquesta col·laboració se centrarà a fomentar projectes relacionats amb l'economia social, la internacionalització d'entitats cooperatives, Pimes i empreses, a través del seu finançament i la comercialització de vehicles d'inversió socialment responsable (ISR). A més, les entitats compartiran bones pràctiques i coneixements per potenciar el seu creixement i l'assessoria als seus socis i clients.\nLa col·laboració entre ambdues entitats es desenvoluparà en tres àmbits:\n1. Banca d'Empreses: les empreses sòcies de Caixa d'Enginyers amb operacions i/o sucursals a França podran beneficiar-se de l'acompanyament bancari de Crédit Coopératif. De la mateixa manera, Caixa d'Enginyers prestarà servei a les empreses clients de l'entitat francesa a Espanya.\n2. IIC i Inversió Socialment Responsable: les societats gestores de Crédit Coopératif (Ecofi) i Caixa Enginyers Gestió col·laboraran en l'àmbit de les inversions ISR mitjançant la promoció i la distribució dels vehicles d'inversió gestionats per ambdues entitats.\n3. Col·laboració transversal: ambdues entitats posaran en marxa projectes de col·laboració en àmbits de negoci com Banca Digital, Serveis al Soci, Gestió de Riscos, així com les propostes de valor per a les Pimes i el sector cooperatiu.\nAquest acord representa un avanç en la internacionalització de Caixa d'Enginyers, que és un dels elements objectius del Pla Estratègic IMPULSA 2019.\nCrédit Coopératif és un banc cooperatiu la vocació del qual és posar les seves competències al servei de l'economia responsable, respectuosa amb les persones i amb el seu entorn. En qualitat de banc cooperatiu de persones jurídiques, en el plànol històric, el seu capital l'aporten els seus clients, els quals obren, per tant, com a clients i socis. Les empreses i les seves agrupacions, les cooperatives, les Pimes, les mútues, les associacions i els organismes d'interès general constitueixen així la base del seu accionariat i posseeixen la totalitat dels drets de vot que exerceixen conforme al principi d'una persona = un vot. En l'actualitat, els particulars, gràcies a les múltiples innovacions solidàries de la gamma Agir, opten, així mateix, cada vegada més per Crédit Coopératif.


Més de 800 alumnes visiten una Fira de l'Estudiant amb més estands que mai - Regió7 :: El Diari de la Catalunya Central\nMés de 800 alumnes visiten una Fira de l'Estudiant amb més estands que mai\nEn l'acte inaugural Junyent i Comas van donar suport als docents «pels atacs que ha rebut l'escola catalana»\nalba iglesias manresa 10.04.2018 | 13:57\nTres joves reben informació personalitzada, ahir al matí al Palau Firal A.I.T.\nUns 840 alumnes majoritàriament de quart d'ESO de centres bagencs, berguedans i solsonins van passar aquest dilluns, en el seu primer dia, per la 26a Fira de l'Estudiant. El certamen, que té per objectiu assessorar els joves a l'hora de prendre decisions sobre el seu futur acadèmic i laboral, bat rècords enguany amb la xifra d'estands expositors, 25, que acullen un total de 45 centres educatius. La fira està ubicada per segon any al Palau Firal, un espai que, segons paraules del coordinador del certamen, Antoni Cornudella, «s'ha vist que era un encert».\nEsperen sortir-ne sense dubtes\nEstudiants de l'institut Francesc Ribalta de Solsona o del MigMón de Súria, entre d'altres, passejaven dilluns al matí pel mig dels estands i feien cua a les cabines d'atenció personalitzada. Albert Llàcer, Clàudia Granados i Maria Freixa, del Francesc Ribalta, explicaven que tenien l'esperança de sortir del Palau Firal amb una resposta als seus dubtes. Per una banda, Llàcer comentava que tenia clar que volia estudiar «alguna cosa relacionada amb l'esport», però que no sabia si optar «per algun cicle o per fer batxillerat per després poder anar a l'INEFC». Granados assenyalava que li agradaria «treballar de dentista» i que volia saber si «he de fer el batxillerat científic o un cicle formatiu». Igualment, Freixa apuntava que «tinc clar que faré batxillerat, però encara no sé quin».\nUns metres més enllà Nouhaila Bano, Dounia Hida i Wiam El Morabiti, del mateix centre, també esperaven obtenir resposta als seus dubtes: «faré el batxillerat científic, però vull saber quines possibilitats tinc després», deia Bano. «Dubto entre el científic i el social», declarava Hida; i «vull estudiar alguna cosa relacionada amb el disseny i la decoració, però no sé per quin cicle optar», admetia El Morabiti.\nJudit Terme i Zaira Duran, del MigMón de Súria, es mostraven satisfetes de la informació obtinguda: «ja ho tenim clar: farem un cicle d'atenció a les persones en situació de dependència i després un d'educació infantil, que és dual». D'altra banda, Aina Serra, del mateix centre, també sortia del Palau Firal amb les coses molt més clares que quan hi havia entrat: «faré el batxillerat social-humanístic al Peguera i després algun cicle sobre màrqueting i publicitat».\nMentre els estudiants recorrien estands amunt i avall, al pis superior del Palau Firal va tenir lloc l'acte inaugural del certamen. Davant una cinquantena de representants del món docent i empresarial, van intervenir Antoni Cornudella; Pere Casals, representant de la Comissió Institucional de la Fira; Agustí Comas, president del Consell Comarcal del Bages; Rosa Maria Artigal, directora general d'educació secundària obligatòria i batxillerat del departament d'Ensenyament; i Valentí Junyent, alcalde de Manresa.\nCasals va celebrar el nou emplaçament del certamen, i va aprofitar el parlament per posar de manifest «un problema que hem de resoldre, i és que actualment hi ha graus que donen feina i d'altres que porten a la cua de l'atur. Hem de saber transmetre què té sortida i què no». Comas va voler contestar la crítica de Casals declarant que «aquest ja és l'esperit de la fira [informar sobre quins estudis tenen sortides i quins no]», i va reivindicar la figura dels docents «davant els atacs al model educatiu català». En aquest sentit, Junyent es va afegir a les mostres de suport cap al col·lectiu de mestres dient-los que «sentiu-vos reforçats per part nostra» i va destacar «el fet que Manresa exerceixi de capital d'Ensenyament a la Catalunya Central, amb la fira, amb la representació d'universitats i amb la seu dels Serveis Territorials». Per la seva banda, Artigal va declarar que «eduquem perquè els joves decideixin en quina mena de persones volen convertir-se» i va vaticinar que en el futur «els joves no hauran de buscar feina, sinó crear la seva».\nMés de 3.300 alumnes passaran per la Fira de l´Estudiant de Manresa. Manresa


8. Pel dret a un habitatge digne – Joventut Comunista de Catalunya\n8. Pel dret a un habitatge digne\nL’habitatge té per a nosaltres una gravitació fonamental, ja que entenem el seu rol d’eix en la vida diària, així com la importància a l’hora de construir un projecte de vida. Per als grans sectors capitalistes, l’habitatge també és de vital importància, especialment pel rol que juga en l’economia espanyola. No obstant això, la visió que com a comunistes defensem, la de l’habitatge com un dret humà fonamental, entra en clara contradicció amb concebre l’habitatge com un objecte de lucre. És exactament aquesta contradicció la que dictamina la situació de crisi habitacional que actualment travessem i, per tant, el nostre objectiu últim ha de ser el de la desmercantilització de l’habitatge.\nEls qui porten a l’extrem la mercantilització de l’habitatge són actualment els fons voltors. Aquests instruments financers d’especulació canalitzen enormes quantitats de diners des dels mercats financers internacionals a la recerca de rendiment cap al mercat de l’habitatge, amb conseqüències nefastes per als qui necessiten un habitatge per a viure. Aquests agents han comptat amb una enorme bateria de beneficis i impulsos des de l’Estat, comptant avui amb importants exempcions fiscals. Les seves pràctiques abusives i predatòries porten, com a efecte secundari, la crisi de desnonaments per impagament de lloguer que vivim. Com a joves estudiants lluny de les nostres ciutats i pobles d’origen ens enfrontem, a més, a un altre fenomen de depredació, aquesta vegada amb el negoci que constitueixen les residències estudiantils: exemples com el grup Nexe Residències, que ofereix habitacions particulars a partir de mil euros mensuals, són una mostra del punt al qual hem arribat i que les seves pràctiques i model de negoci no es diferencia tant als models propis dels fons voltor com Blackstone. És important, llavors, que aquestes residències siguin de propietat i de gestió de les universitats, amb la finalitat de brindar allotjament accessible a estudiants.\nEl lloguer ha de conformar una opció viable on desenvolupar el nostre projecte de vida, i per això és fonamental que sigui una opció segura. Actualment resulta impossible per als joves poder complir amb els requisits que s’exigeixen a l’hora de llogar, donades les nostres precàries condicions laborals. Així mateix, la volatilitat de la durada dels contractes, així com la incertesa amb què hem d’enfrontar cada renovació, perjudiquen profundament les nostres possibilitats d’establir-nos en un lloc fix. Encara que, sens dubte, el problema més gran és causat per la bombolla de lloguers que patim, on ens trobem amb lloguers que són completament inaccessibles, forçant-nos a compartir pis amb altres persones o continuar a la casa dels nostres pares. Per totes aquestes raons és clau aconseguir una regulació de lloguers, però aquest control de lloguers no constitueix un objectiu en si mateix, sinó que constitueix un pas intermedi cap a un habitatge concebut com a dret humà abans que com a mercaderia, i aconseguir implementar aquest tipus de controls constituirà un important avenç en el marc actual de l’habitatge a Espanya. Per això, treballarem per a promoure models de regulació que tendeixin a baixar els actuals nivells de lloguer, sense tenir en compte els preus actuals del mercat, sinó la capacitat de pagament de les llars.\nEn el marc dels moviments socials en lluita per l’habitatge, cal destacar moments importants. En primer lloc, la pèrdua de força mobilitzadora de la PAH, que va sorgir arran de la crisi de les hipoteques i els seus desnonaments, però que, malgrat que existeixen avui més desnonaments per impagament de lloguer dels que hi havia per impagament d’hipoteques en el pic de la crisi de 2008, no ha aconseguit captar aquest descontentament cap a nous nivells d’activitat. Un altre moment important ha estat la creació del Sindicat de Llogateres que, enfocats en la problemàtica del lloguer, avui l’epicentre de la crisi de l’habitatge, han aconseguit créixer de manera ràpida, en particular a Barcelona. Finalment, una fita en l’organització del moviment per l’habitatge va ser el 1r Congrés d’Habitatge: producte d’un procés d’acumulació de forces, va ser la primera vegada que des de sindicats de barri, PAHs locals, el Sindicat de Llogateres, entre altres, es va aconseguir posar un marc d’anàlisi comuna sobre la situació de l’habitatge, així com estratègies d’acció conjunta.\nEl moviment per l’habitatge es troba en una cruïlla important. D’una banda, la situació de crisi de l’habitatge en la qual ens trobem submergits ha ajudat a augmentar les files d’aquests moviments, dotant-los d’una força amb què no comptaven des de començaments de la crisi en 2008. D’altra banda, tant en l’aspecte del seu desplegament territorial, així com en l’enfrontament de les contradiccions internes en el moviment, poden implicar una demora o, fins i tot, una reculada en la conquesta de noves victòries. Per això treballem per aconseguir articular un moviment per l’habitatge el més ampli possible en termes territorials, però assegurant una anàlisi crítica del sistema capitalista, evitant caure en solucions de caràcter reformista.\nLa propietat pública de l’habitatge és marcadament escassa, incapaç ni tan sols de garantir l’accés a aquest per part dels sectors més vulnerables i amb major dificultat. És per això que cal un canvi absolut d’enfocament, i en l’avenç cap al nostre model d’ampliació de la titularitat pública de l’habitatge es fa imprescindible habilitar un marc legal de regulació de preus que pugui a curt termini garantir la congelació i, a llarg, la socialització de propietats, sigui per adquisició o per expropiació.\nUn element que agreuja la situació de crisi de l’habitatge per la qual passem és l’existència de pisos turístics a les nostres ciutats: cada pis turístic implica un habitatge menys per a l’ús residencial. És fonamental treballar perquè els habitatges compleixin la seva funció social, per això hem d’eliminar els pisos turístics.\nL’impacte de la crisi de la COVID serà molt fort en els ingressos de les llars. És important que els preus dels habitatges i lloguers no es mantinguin en els nivells actuals. Algunes de les sortides proposades fins ara de part del govern i sectors empresarials aposten per un major endeutament de les llars per a fer front al costos de l’habitatge, fent-los recaure a la seva esquena el pes de la crisi. En el marc d’aquesta crisi s’obre una oportunitat per a aconseguir que el model d’accés a l’habitatge es transformi cap a un que prioritzi a l’habitatge com un dret.\nPer últim, recentment hi ha hagut canvis en matèria legislativa que constitueixen avenços en alguns aspectes de la lluita per l’habitatge. Entre ells, cal destacar el Decret 17/2019, que amplia els supòsits de lloguer social i el concepte de gran forquilla, i també augmenta els ingressos mínims per a ser considerada llar en situació de vulnerabilitat o exclusió social. Aquest decret es troba actualment sota un intens atac per part dels lobbies immobiliaris i partits aliats, per la qual cosa és imprescindible defensar aquests avenços, per petits i esporàdics que siguin, així com potenciar els moviments per l’habitatge, els quals han jugat un rol fonamental en la seva aprovació. Però no només hem d’enfrontar-nos als grans tenidors i als fons voltor, sinó que també hem de vigilar els petits propietaris, ja que no es veuen constrenyits per legislacions que els obliguin a oferir lloguers socials o a aplicar altres mesures conciliadores, i solen oposar molta resistència a qualsevol acció del moviment per l’habitatge.\nEn el període de l’estat d’alarma i el confinament, la precarització s’ha accentuat sobre la classe treballadora. Acomiadaments, ERTOs impuntuals, i altres mesures que han perjudicat els ingressos de moltes persones i, per tant, la possibilitat de mantenir-se. Des del Sindicat de Llogateres es va promulgar una campanya per a la vaga de lloguers, la qual pretenia incentivar-se, sobretot, a través de les xarxes socials. Tanmateix, més enllà d’aquest impacte mediàtic que hagi pogut tenir, no ha acabat articulant-se una vaga de lloguers com a tal. Caldria analitzar profundament aquests fenòmens i entendre, amb una visió crítica, per què no s’acaben produint grans moviments de masses que tinguin potencial transformador.\nA l’hora de treballar sobre la qüestió de l’habitatge, la JCC proposa:\nRegulació de lloguers. Treballarem per a promoure models de regulació que tendeixin a abaixar els preus actuals de l’habitatge, sense tenir en compte els preus actuals del mercat sinó la capacitat de pagament de les llars, en particular del jovent.\nSeguretat a l’accés. Promoure regulació que permeti establir el lloguer com una opció segura i estable. Promoure la signatura de contractes amb durada indeterminada i blindar les condicions per la qual el propietari pugui reclamar l’ús de l’habitatge.\nGarantir l’accés a l’habitatge per part dels joves. Aconseguir que els joves puguin accedir a l’habitatge segur, sigui per llogar o compra, sense repetir els models d’endeutament usats fins ara. Promoure modalitats alternatives com les de cessió d’ús.\nEliminació dels Fons Voltors. Des de la JCC creiem que aquest tipus d’agents financers atempten directament contra el dret a l’habitatge, i és fonamental que es treballi cap a la seva eliminació completa, tant dels seus beneficis excepcionals com de la seva activitat, com un pas indispensable cap a la desmercantilització de l’habitatge.\nEliminació dels Pisos Turístics. Perquè concebem a les nostres ciutats no com un parc d’atraccions, sinó com un lloc on poder realitzar-nos, apostem per la reconversió dels pisos turístics en habitatge social. Això implica eliminar els pisos turístics legals que avui tenen activitat, així com aplicar un major control sobre els pisos turístics il·legals.\nEliminació de les Residències Estudiantils Voltors. Les residències estudiantils no poden ser objecte d’especulació ni d’explotació per part de grups inversors; per això, creiem que les residències estudiantils en mans de grups empresarials han de ser de gestió i de propietat de les universitats amb l’objectiu d’oferir allotjament accessible.\nEnfortiment del moviment per l’habitatge. La JCC considera estratègic per al compliment dels seus objectius el fet que existeixi un moviment per l’habitatge amb major presència territorial i major capacitat organitzativa i mobilitzadora que el que existeix avui. Per això treballarem per a engrandir les files del moviment per l’habitatge amb joves. Hem d’incentivar la incidència de la militància en els sindicats de barri, que en els últims anys han adquirit molta mobilització i efectivitat en la lluita per l’habitatge.\nPromoure el parc públic d’habitatge. Augmentar el pressupost a tots els nivells de l’administració, destinat a la construcció de nou habitatge protegit.\nAvenços en la Legislació. Promoure una nova Llei Estatal d’Habitatge i una nova Llei d’Arrendaments Urbans, amb l’objectiu de transformar el model d’accés a l’habitatge. Continuar avançant en legislació a altres nivells de l’administració que tingui com a objectiu una major protecció del dret a l’habitatge digne.\nAdquisició d’habitatge públic per part de l’administració.\nCal una borsa de lloguer universitari a partir d’un parc públic d’habitatge per totes les estudiants que estudien i s’han de desplaçar fora de la llar familiar, que acabi amb els abusos de les immobiliàries i les residències privades cap a les estudiants.\nPrevious post: 9. Per una cultura popular i un oci alternatiu\nNext post: 7. Pels drets LGTB


Stop motion taller :: Sessió Especial :: Cinema per a estudiants\nLa Stop motion és una tècnica d'animació. Consisteix a donar l'aparença de moviment a objectes estàtics mitjançant una sèrie d'imatges fixes successives o de vídeos, movent-los una mica a cada presa. Amb la càmera del col·le, amb el mòbil, amb dibuixos fets amb una cartolina i escanejats, tot s'hi val!\nEl coneixement de la càmera\nMés hores, preu a consultar.\nFora de Barcelona es comptaran despeses de desplaçament.


La Biennal de Teatre Universitari de la Xarxa Vives és una mostra interuniversitària i itinerant, oberta al públic, que es desenvolupa sota el format d’una marató d’actuacions on cada universitat participant representa una obra de no més de 50 minuts. El format de marató permet al públic assistent gaudir d’una variada oferta teatral durant una mateixa jornada. A més, la Biennal facilita que els grups de teatre universitaris compartisquen coneixements, experiències i es formen a través de diferents tallers i cursos que s’organitzen en el marc de l’activitat. La primera edició va tindre lloc el 4 de juliol de 2018 al Centre Cultural La Nau de la Universitat de València. Enguany celebrem la segona edició de la Biennal de Teatre Universitari, que tindrà lloc a la Universitat d’Alacant els dies 2 i 3 de juny de 2022.\nGaleria d'imatges de la primera edició


ju cuines i més: Paella de rovellons\nIngredients per 8 persones: 7/8 tasses d’arròs bomba (o uns 600 grams), 1.200 ml de brou d’herbes, 5/6 tomàquets madurs o uns 400 grams de tomàquet triturat, mig quilo de rovellons, i uns 300 grams de xampinyons, mig quilo de mongeta verda , 1 ceba, 2 pebrots de fregir, 4 o 5 dents d’all, sal, pebre, oli d’oliva i un parell de bitxos.\n1) Netejo, pelo i tallo les verdures totes ben petites sobre tot la ceba (millor si la piquem). Excepte el bitxos que els posaré sencers per després poder-los treure.\n2) Poso oli en una paella i els alls laminats.\n3) Hi afegeixo la ceba i sofregeixo a poc a poc.\n4) Poso el brou a escalfar. Si no tinc brou puc fer-ho amb aigua i fer un brou amb un parell de verdures que tingui (pastanaga, api, ceba, porro...). En cas últim puc fer servir aigua o bé un brou industrial però millor evitar-ho.\n5) Quan estigui mig feta la ceba hi afegeixo els pebrots amb els 2 bitxos. I sofregeixo uns 7 o 8 minuts.\n6) Hi afegeixo els bolets a trossos petits i seguidament el tomàquet triturat. Salpebro i coc uns 10 minuts.\n7) Trec els dos bitxos que ja han donat gust al sofregit i afegeixo l’arròs que barrejo bé amb tota la resta d’ingredients.\n8) Aboco el brou calent. Són dues mides de tassa de líquid per tassa d’arròs, si s’hi posa més, queda més caldós. Afegeixo la mongeta tallada petita. Avui he fet servir mongeta d’aquella prima més petita.\n9) Coc uns 15 minuts a foc fort vigilant el nivell de brou i, si cal, n’afegeixo. Tasto i salpebro si cal.\n10) Tapo la paella i deixo reposar uns 10 minuts abans de servir.\naromatitzo l'oli amb els alls\nafegeixo la ceba


El nou president del Port d'Alacant aposta per l'activitat econòmica innovadora\nEn la presa de possessió destaca que la institució liderarà el PortLab d'innovació oberta i acollirà empreses per a la transformació i atracció de talent\nel majorou president de l'Autoritat Portuària d'Alacant, Julián López Milla ha pres possessió del seu càrrec este dilluns 11 d'abril, en presència del president de la Generalitat Valenciana, Ximo Puig, i nombrós públic entre els quals hi havia representants polítics com el president de la Diputació d'Alacant, Carlos Mazón, l'alcalde de la Generalitat ciutat, Luis Barcala, el conseller de Política Territorial, Obres Públiques i Mobilitat, Arcadi Espanya així com agents econòmics. Al full de ruta per a la institució, primarà l'impuls d'activitats econòmiques «innovadores» liderant projectes com PortLab, un laboratori d'innovació oberta per potenciar l'atractiu de la ciutat per als negocis. Hi participaran «universitats i agents econòmics presents al seu consell assessor».\nAixí mateix, ha posat de manifest que el recinte portuari serà un enclavament destacat, que albergarà el futur Palau de Congressos i la seu de districte Digital, «que està tenint una gran acollida». A més, l'arribada de Accentur a l'antiga terminal de creuers «ha suposat una fita quant a l'ampliació d'activitats econòmiques a l'entorn portuari en generació d'activitats innovadores i d'atracció de talent».\nEl impuls del turisme serà també un altre dels objectius per a la nova autoritat portuària. «Cap a llevant s?està duent a terme una àmplia remodelació de la dàrsena interior per oferir espais renovats i més amplis que es rematarà amb la construcció d?una illa a la bocana amb un servei de transbordador que permetrà creuar d?una banda a l?altra que permetrà recórrer el perímetre interior a zones que ara no són transitables». Addicionalment, demà, licitarà en esta àrea la construcció d'un edifici per prestar serveis d'hostaleria.\nLópez Milla continuarà la tasca iniciada pel seu predecessor Juan Antonio Gisbert per seguir integrant el Port a la capital a través d'actuacions com la cessió del Parc del Mar, més de 45.000 metres quadrats. Amb la seua cessió a l'Ajuntament que espera que passi «prompte» el consistori gestionarà més de la meitat de les zones verdes del port.\nA l'respecte de la gestió dels granels, un altre dels elements de fricció amb els veïns des de fa dècades, assegura que «tindrà solució definitiva en poques setmanes quan entri en funcionament la nova nau coberta automatitzada que està construint Ifach i que acabarà amb els problemes d'emissió de partícules a l'atmosfera ».\nL'acte ha tingut un emotiu recordo el seu predecessor, Juan Antonio Gisbert, mort recentment, que durant més de 6 anys «va tenir la visió i la tenacitat per posar en marxa la transformació del port que no només millora la integració sinó que el converteix en un espai dʼoportunitats per a la generació dʼactivitat econòmica i innovadora i dʼocupació de qualitat. Molt del que és el port i del que serà ho deurem a Juan Antonio».\nAlacant, 'corredor mediterrani de la innovació'\nEl president Ximo Puig Ximo Puig ha reafirmat l?aposta de la Generalitat per convertir Alacant en un «corredor mediterrani de la innovació» tractor de coneixement i ocupació de qualitat.\nEn el transcurs de l'acte, el president ha valorat que Alacant s'haja transformat en un «port base del talent» l'ecosistema científic del qual constitueix una referència en robòtica, en intel·ligència artificial i en nous materials.\nEn este sentit, ha destacat que actualment València i Alacant ocupen el tercer i quart lloc, respectivament, entre les ciutats espanyoles que atrauen més inversió en innovació, i com a exemple, Ximo Puig s'ha referit a algunes iniciatives en què ja es està treballant, com la instal·lació del cable submarí de connexió de dades; la creació d'una pista de proves per al vehicle autònom, dins del PERTE de l'automòbil; així com la nova seu de Districte Digital al port, que estarà acabada durant 2022.\nA més de l'aposta per la innovació, el president ha mostrat el compromís del Consell per donar més visibilitat a Alacant dins de la Comunitat Valenciana ja que, segons ha assegurat, "la descentralització de la Generalitat en esta capital és un avenç de l'autogovern".


Miriam de la Torre Boix: Llei 24/2015: i ara què? - Social.cat\nDivendres, 20 de maig de 2016 | 05:00 h\nMiriam de la Torre Boix\nTreballadora social d’atenció primària de l’Ajuntament de Terrassa. Diplomada en Treball Social, màster en prevenció i gestió de riscos en la comunitat. Membre de la Comissió de Serveis Socials Bàsics del Col·legi Oficial de Treball Social de Catalunya.\nEl 29 de juliol de 2015 va ser aprovada la llei 24/2015 de mesures urgents per a afrontar l’emergència en l’àmbit d’habitatge i la pobresa energètica a Catalunya. Aquesta llei pretenia garantir el dret a un habitatge digne per a les persones i famílies en risc d'exclusió residencial, així com l’accés als subministraments bàsics, tot evitant els talls dels mateixos.\nAbans d’aquesta llei i davant els deutes de subministraments i risc de pèrdua de l’habitatge, els serveis socials bàsics només disposaven dels ajuts d’urgència per cobrir aquests deutes. Els ajuts d'urgència estan definits en la llei 13/2006 de 27 de juliol: són prestacions econòmiques que cada ens local regula i en determina les consignacions pressupostàries corresponents. Així doncs, tant els criteris com el pressupost disponible depenen de cada consistori, cosa que genera diferents respostes segons els municipis de residència.\nAlguns ajuntaments havien promogut els acords amb les companyies d'aigües (de competència municipal) o van crear oficines específiques per a la intermediació amb les entitats bancàries per atendre els desnonaments o endeutaments dels ciutadans, però només en cas d'hipoteques, com per exemple Barcelona o Terrassa. Per tant, les dimensions dels municipis podien determinar la rapidesa i efectivitat de la resposta donada.\nAmb l’aprovació de la llei 24/2015 es pretenia donar una resposta global a les conseqüències principals de l'atur i de la pobresa, però novament van fer recaure la responsabilitat en els serveis socials bàsics, sense tenir en compte l’opinió del col·lectiu. Novament lleis fetes des de la política, no des de un punt de vista tècnic, sense formació prèvia als professionals, sense una guia d’aplicació clara i sense un reforç en recursos humans. La llei només estableix un criteri clarament econòmic fàcilment comprovable amb la documentació econòmica; per què doncs sobrecarregar novament a la primària? Per què no aplicar les mesures de sanció als grans tenidors, principalment entitats bancàries, i establir els acords directament entre Generalitat, els ajuntaments i les subministradores?\nLa llei també presenta aspectes poc clars i dubtosos: un fons inexistent, una temporalitat d’un any... Què succeeix passat aquest any? Què passa si la gent millora la seva situació? I amb els deutes acumulats? I els perfils o col·lectius que no se’n poden beneficiar?\nAquesta llei ha permès alleugerir l’angoixa de moltes famílies que veien perdre el seu habitatge o que vivien el risc imminent de quedar-se sense subministraments. Des del Col·legi de Treball Social, però, es valora necessari fer un dictamen per tal d’avaluar aquesta llei i la seva implantació, i, sobretot, poder analitzar el seu impacte a nivell territorial i fer propostes de millora. Les conclusions inicials són clares: el desenvolupament del procediment varia molt en funció, bàsicament, de les dimensions dels serveis socials i de les seves capacitats organitzatives, i en funció de la grandària del municipi. En definitiva, es produeixen desigualtats en l’efectivitat dels drets que reconeix la llei. També conclou que l’abordatge de la pobresa energètica i residencial no és una matèria pròpia de serveis socials, i que caldria, per exemple, fer responsable al Departament d'Habitatge i partícips a les àrees de Consum o Medi Ambient en la promoció de polítiques de consum responsable. Assignar aquest tipus d’encàrrec als serveis socials contribueix a donar-los un caràcter assistencialista i paternalista sense tenir en compte els processos de canvi i millora de les persones.\nEl 8 d’abril al migdia la notícia corria per les xarxes socials i els grups de whatsapp de professionals: el Tribunal Constitucional anul·lava la llei per considerar que envaïa competències estatals i que Catalunya hauria d’haver escollit ‘mesures assistencials’ consistents en prestacions econòmiques...\nI ara què? Ningú ha donat resposta a aquesta pregunta, tot resta en l’aire. Els serveis socials bàsics seguim fent informes de pobresa energètica i exclusió residencial, seguim atenent els ciutadans en situacions extremes als nostres despatxos i no podem dir-los que cal esperar; no poden esperar ja que segueixen rebent les cartes de talls de subministraments i propostes de desnonament.\nDes del Col·legi de Treball Social creiem que la pobresa derivada de l'atur, la precarietat laboral i la insuficiència de les prestacions socials és la causa principal dels desnonaments, l'exclusió residencial i la pobresa energètica. Per tant, apostem per l’aprovació urgent de la Renda Garantida Ciutadana, que permetria a les famílies assumir les despeses de les seves necessitats més bàsiques amb garantia i sense haver de sotmetre’s a continuats procediments de comprovació de la situació econòmica per accedir a ajuts diversos i concedits de forma aleatòria en funció del territori. També caldria que la Generalitat tingués en compte les nostres aportacions professionals en la nova llei i permetés als professionals dels serveis socials d’atenció primària centrar les seves intervencions en l’objectiu real de la nostra professió: generar processos de canvi a partir de la interacció, entesa com autonomia funcional i relacional de les persones, tal i com diu en Fernando Fantova.\nDrets socials, dignitat i autonomia per sobre de tot.


Avancen els tràmits de diversos projectes com el Conveni de l’Almoina o la biblioteca de la Malva-rosa | Valencia Extra\nLa Comissió d’Urbanisme avança la tramitació de diferents projectes que es porten a terme des del consistori en la ciutat de València i els seus pobles. En primer lloc, s’ha aprovat definitivament la modificació del Pla General (PGOU) relativa al “Conveni de l’Almoina”. L’últim tràmit perquè l’Ajuntament i l’Arquebisbat intercanvien una sèrie de parcel·les. El consistori obté quatre parcel·les de la plaça l’Almoina, incloent-hi el Centre Arqueològic de terrenys dotacionals i, d’altra banda, l’Arquebisbat s’adjudica sis parcel·les municipals en abonar 157.450 euros, segons han explicat des de la Regidoria que dirigeix la vicealcaldessa, Sandra Gómez.\nL’Església passarà a ser propietària d’estos solars on se situen la Parròquia de l’Esperit Sant, el Complex Parroquial de la Mare de Déu dels Dolors, la parròquia dels Màrtirs Valencians i la de San José María Escrivá.\nA canvi, els terrenys que rebrà la ciutat són la plaça de l’Almoina, l’antic solar del carrer de la Farina, que forma part del mateix àmbi,; una plaça en Forn d’Alcedo, la plaça de l’Església de Campanar, un xicotet jardí i un vial en l’avinguda Real de Madrid; i un solar al carrer José Andreu Alabarta (Sant Isidre) que es destinarà a servei dotacional múltiple.\nA més, passen a informació pública les modificacions puntuals dels projectes de l’entrada de Sant Pau, la biblioteca de la Malva-rosa, el Pavelló València-Arena, i el Pla Especial de Cases de Bàrcena.\nEl projecte de l’entrada de Sant Pau modifica el PGOU i el PRI per a unir diversos centres escolars en esta zona del barri de Malilla. A canvi, l’espai que ocupen ara passarà a equipament públic per a l’Ajuntament.\nPel que fa al projecte de la biblioteca de la Malva-rosa, s’avança amb l’assignació d’usos de les parcel·les dotacionals de Pare Antón Martín i Avinguda Malva-rosa. El Pavelló Valencia Arena també avança amb les modificacions per a les parcel·les dels carrers Ángel Villena, Bomber Ramón Duart i Actor Antonio Ferrandis.\nEl projecte del Pla Especial per a Cases de Bàrcena també dóna un pas més. Aquest projecte deixa darrere la divisió de les cases de poble amb la carretera, obrint i unint l’espai. A més es proposa la creació d’una plaça, diversos equipaments públics i un nou estacionament públic.\nTambé passa a informació pública el tràmit per a incloure el dipòsit de Gas Lebon en el Catàleg Estructural de Béns i Espais Protegits.\nValència continua desconnectant séquies de la xarxa de sanejament amb la renovació de col·lectors a Sant Llorenç


Futbol Anàlisi: 2010\nBlog dedicat a l'anàlisi futbolística. El Marc i en Joan ens aniran parlant del seu equip, el Barça, de la lliga, de la Champions, dels jugadors, entrenadors, equips interessants... opinions sobre el nostre esport preferit!\nDesprés de l’eliminació del Barça de la Champions, a les semifinals, contra l’Inter de Mourinho, el Barça s’ha hagut de concentrar més que mai en guanyar una de les lligues més igualades amb el Reial Madrid dels últims anys. La contundent victòria per 1-4 contra el Villa-real a tres jornades de la conclusió del campionat fa pensar en un gran final de temporada.\nFa alguns articles, just quan començava aquesta campanya, apuntàvem alguns problemes que, no obstant l’excel•lent temporada que ha fet el Barça fins a dia d’avui, han dificultat el camí d’un Barça que l’any del triplet golejava i aquest any ha seguit guanyant per solidesa i qualitat, però amb força menys frescor que la temporada passada i que, finalment, han provocat una eliminació de Copa, de Champions i un final de lliga més que apretat (tot i que això últim també és mèrit d’un Madrid que ha fet números de rècord).\nEls problemes que senyalàvem continuen:\na) Ibrahimovic no s’ha adaptat encara al joc del Barça. Ha fet bons números, tant en gols com en assistències, però l’excés d’expectatives han provocat la decepció de l’afició amb un jugador que realment és un crack però que necessita un altre any a can Barça per afirmar-se o negar-se definitivament com a titular indiscutible. Contra el Villa-real juga els 5 minuts d’escombraries finals, i Pep confia en Bojan, com en els últims 20 minuts contra l’Inter, fet molt significatiu.\nb) Altres jugadors que no s’han presentat: Iniesta lesionat, ha obligat a fer jugar Messi al centre, per ajudar a Xavi en la creació. Posició de mitja punta en la que ha fet molt de mal en determinats partits, però pèrdua de variants i de possibilitats per bandes, l’equip ha patit massa l’absència de Don Andrés. Márquez absent, malgrat que s’ha recuperat un Milito en un gran nivell de forma. Abidal lesionat, Henry absolutament prescindible per Guardiola, Touré Yayá poc utilitzat, Alves que s’ha trobat sol en banda, sense trobar l’associació letal amb Messi, i lluny del seu nivell més alt. Keita, perfecte tàcticament, però sense qualitat diferencial en l'última passada, i amb poca arribada de segona línia.\nc) Moments de falta de concentració, com per exemple en l’anada contra l’Inter. Dos gols venen de dues pèrdues de pilota.\nD’altra banda, a aquestes altures el Barça porta més partits que la temporada passada, el millor rendiment es va poder veure a finals de març – principis d’abril. Potser és un error de planificació en la preparació física, però sembla que l’equip va arribar massa d’hora al punt òptim de forma.\nAra, a falta de tres partits, sembla que falti benzina, i això s’ha vist personalitzat en la figura de Messi, a qui se l’ha vist jugar-ho tot en dos mesos i que en determinats moments se l’ha notat cansat, malgrat que sempre ha contribuït en la circulació de pilota, creació i tres o quatre jugades per partit que poden resultar decisives.\nL'exemple del que diem: brutal eliminació contra l'Arsenal a quarts de final de la Champions, brutal póker de gols de Messi al propi Arsenal venint d'un hat-trick, feia poc, al Saragossa...\nHem apreciat que durant la temporada, Guardiola ha intentat trobar solucions a tots aquests problemes. Ha fet bé de buscar-les, de no resignar-se mai, potser per això el Barça guanyarà la lliga, però aquesta recerca intensa de possibles solucions no ha fet altra cosa que mostrar-nos totes aquestes carències. Excessius canvis de sistema, i com s’ha demostrat, el 4-4-2 d’inici no ha funcionat excepte en el Madrid-Barça. Una excepció més provocada per l’angoixa del Madrid a l’hora de jugar aquell partit que pel mèrit del Barça. Creiem que no es tracta tant de sorprendre d’inici, sinó que partint sempre del 4-3-3 de base, es poden introduir variants durant el partit per canviar-li el guió i intentar sorprendre el rival.\nPer no allargar-nos més, deixarem les conclusions sobre jugadors concrets, plantilla i planificació de cara a l’any que ve per quan s’acabi la lliga, que està més apassionant que mai.\nPublicat per Gunners 2 comentarios:\nEtiquetes: Barça, Lliga BBVA\nEl Futbol es Maravilloso\nForo Azulgrana / Blaugrana\nFutbol & Ski\nFutbol a la graella\nAtlètic de Madrid (2)\nFinal Roma 2009 (2)\nFutbol francès (1)\nLliga BBVA (30)\nLliga Espanyola (27)\nLliga Italiana (1)\nLliga Russa (1)\nReial Madrid (7)\nJoan Cuadrado Soler, Marc Piqueras Querol


Puigcerdà i Alp dedicaran el Parc de Nadal a la robòtica i l'astronomia - Regió7 :: El Diari de la Catalunya Central\nPuigcerdà i Alp dedicaran el Parc de Nadal a la robòtica i l'astronomia\nEls dos ajuntaments es proposen farcir la proposta lúdica de contingut educatiu\nUn taller de cuina al Parc de Nadal de Puigcerdà i Alp, l´any passat arxiu/emili giménez\nEls ajuntaments de Puigcerdà i Alp han fet una passa més en l'organització del Parc de Nadal que des de fa cinc anys convoquen conjuntament farcint-ne el contingut de temàtiques atractives per als nens i joves. Així, en aquesta nova edició, el parc estarà dedicat a la robòtica i l'astronomia, i també farà incidència en les noves tecnologies.\nEls dos consistoris i l'equip que organitza l'esdeveniment estan treballant per presentar als dos municipis un ampli ventall d'activitats relacionades amb aquestes ciències, que en els últims anys s'han posat de moda entre els joves. Els encarregats de plantejar les activitats de robòtica seran els responsables de Lego Education, que hi portaran els seus jocs de peces programables. Les activitats d'astronomia es podran fer gràcies a la instal·lació d'un planetari. Amb aquestes propostes, els dos ajuntaments volen incidir en la combinació d'oferta lúdica i formativa del Parc de Nadal, que en els últims anys s'ha postulat com el més important del Pirineu, amb més de 9.000 visitants. Igualment, en l'apartat d'activitats i actuacions paral·leles, el Parc de Puigcerdà i Alp rebrà la visita dels cors Veuscomsí i Jarks, que s'han fet populars al programa de Televisió de Catalunya Oh happy day.\nEl Parc de Nadal obrirà primer a Alp, que serà des de Sant Esteve fins al dia 30.


Consolidació de l'Escanyabocs de la Seu d'Urgell — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Consolidació de l'Escanyabocs de la Seu d'Urgell\nConsolidació de l'Escanyabocs de la Seu d'Urgell\nLa novena edició d'aquesta prova multiesportiva a la natura ha comptat amb 1.035 participants. Joan Carles Montenegro i Mireia Fabra, Escanyabocs de Ferro 2016\n'Finishers' de l'Escanyabocs de Ferro 2016\nL'Escanyabocs 2016, prova multiesportiva a la natura celebrada aquest cap de setmana al Rafting Parc La Seu d'Urgell, ha aconseguit la seva consolidació en aquesta novena edició, tal i com demostren les 908 inscripcions, que s’han traduït en un total de 1.035 participants en les diferents disciplines que engloba aquest esdeveniment esportiu.\nPer proves, 356 esportistes han participat a la cursa trail; 309 ho han fet a la cursa de BTT; 243 persones han pres part en les rogaines i orientació; 78 han realitzat la cursa de marxa nòrdica i 49 han realitzat el raid.\nL’Escanyabocs de Ferro, única prova competitiva de l’Escanyabocs, se l'ha endut enguany en la categoria masculina Joan Carles Montenegro, seguit de Sergi Gracia (2n) i Gerard Palomo i Francesc Sansa (3rs ex-aequo). En dones, la primera classificada ha estat Mireia Fabra. El podi l'han completat Dolo Puig i Eva Bové.\nDes de l’organització de l’Escanyabocs s'ha destacat la “satisfacció” per l’alt nombre d’inscripcions obtingudes, així com per la valoració “tan positiva” que han fet els participants de la prova.


Xavier Aliaga: El xantatge emocional de la socialdemocràcia - El Temps\nEl xantatge emocional de la socialdemocràcia\nVivim un mes d’agost asfaltat, mai millor dit, de renúncies i derrotes per a la ciutadania progressista. A l’hora d’escriure aquestes ratlles, les màquines són a punt d’entrar en l’horta d’Alboraia per mossegar una nova franja de gairebé vint metres a banda i banda de la V-21. Entre 60.000 i 80.000 metres quadrats arrasats, segons les estimacions de la plataforma Per l’Horta, en una obra del Ministeri de Foment controlat pels socialistes. La mobilitat insostenible torna a guanyar la partida.\nParal·lelament, es lliura una lluita política i social sobre l’ampliació del port de la capital valenciana: l’Autoritat Portuària de València (APV) que dirigeix Aurelio Martínez i Foment aposten per una ampliació que comportarà noves i caríssimes infraestructures enfocades cap al transport per carretera. Malgrat existir unes altres alternatives millors i menys oneroses, com explica Joan Romero en aquesta entrevista. Tant en un cas com en l’altre, Compromís, en la persona del alcalde de València, Joan Ribó, ha mostrat el seu desacord, mentre que el president Ximo Puig i el conseller d’Obres Públiques, Arcadi España, es posen públicament de perfil. Tot apunta, dit això, a una sintonia de fons amb l'APV.\nUns dies abans, el secretari de Turisme del govern del Botànic II, el socialista, Francesc Colomer, ajornava de nou l’inevitable assegurant que la taxa turística no està en els plans del govern. Novament, els interessos de la patronal i la pressió de la dreta poden més que un ordenament racional d’una activitat que guanya pes en el PIB a costa de l’empobriment dels treballadors. Si algú pensava que una segona legislatura botànica podia prestar-se a actituds més valentes pot seure i relaxar-se.\nNo els torturaré amb més exemples sobre les orientacions d’una socialdemocràcia que, tret d’uns pocs matisos cromàtics, comparteix model econòmic amb les formacions liberals i els poders fàctics. Davant d’això, els votants progressistes –del mateix PSOE i sobretot de la resta de forces– vivim sotmesos a un xantatge que la irrupció institucional de l’extrema dreta ha agreujat. Perquè l’alternativa és indubtablement pitjor: recordem que va faltar ben poc perquè la Generalitat Valenciana fora ocupada per un govern format per PP, Ciutadans i Vox. No va passar perquè ja podíem mirar-nos en l’espill d’Andalusia i segurament hi hagué un plus de mobilització que també va tenir reflex a les eleccions estatals. Més val perdre que més perdre.\nXimo Puig és una persona amb un talant benèfic i pactista que navega i tracta de dissimular aquestes contradiccions. Però Pedro Sánchez juga a aquest joc extorsionador amb un cinisme i una desimboltura que provoquen estupefacció. Tret d’aquell darrer oferiment d’entrada al govern insatisfactori però que Unides Podem podria haver considerat, tots els moviments del president del govern han estat enfocats a la repetició dels comicis novembre vinent, amb l’objectiu de continuar abusant del xantatge emocional i veure si aquesta es tradueix fins i tot en un suposat “vot útil”. O en una nova majoria combinada amb Ciutadans, tan còmoda per a l’establishment, que finalment siga beneïda per Albert Rivera.\nAquesta estratègia és inacceptable. Durant la campanya electoral, Ciutadans va repudiar el PSOE. I els votants socialistes van transmetre el missatge que no volien saber res de Rivera. El mandat de les urnes era nítid, però la supèrbia de Sánchez i els seus plans no confessables, més la inexperiència i ambició d’Unides Podem, dinamitaren l’única eixida raonable a l’atzucac. Vaig escriure que no volia entrar en el repartiment de culpes, però comence a pensar que hi ha un component de mala fe en Sánchez que condiciona aquesta percepció. La maldat sempre és pitjor que la malaptesa. Tot i que, per ser justos, no és que Pablo Iglesias siga un model de beatitud en la manera de conduir els conflictes interns i les dissidències. Ací, en tot cas, estem parlant d'unes altres coses.\nLes reunions del president en funcions amb col·lectius socials per sondejar línies programàtiques són absurdes: això es fa durant la confecció del programa electoral o pactant amb les forces que t’han de donar suport. I les apel·lacions ridícules i impostades a l’abstenció de PP i Ciutadans són una estafa. L’única maniobra amb un cert sentit ha estat la reunió amb Compromís. Vistes les coses com estan, cosmètica pura. Contacte en clau interna de governabilitat del Botànic. Poca cosa més.\nAixí les coses, anirem a eleccions, a un nou exercici xantatgista. A les xarxes hi ha invocacions a l’abstenció de gent que diu que ja ha votat. En la mesura que s’aproxime el dia, tanmateix, ens assaltaran els dubtes\nAixí les coses, anirem a eleccions, a un nou exercici xantatgista. A les xarxes hi ha invocacions a l'abstenció de gent que diu que ja ha votat. En la mesura que s'aproxime el dia, tanmateix, els assaltaran els dubtes provocats pel que és capaç de fer el trio de Colom a Madrid o Andalusia. Sense passar per alt el que podria passar a Catalunya, quelcom inconcebible fins i tot després d’haver viscut l’aplicació del 155. Ens imaginarem Santiago Abascal jurant el càrrec de ministre, qualsevol cartera. A Albert Rivera controlant la política educativa i la pressió sobre les comunitats amb llengua pròpia. I més coses.\nUna perspectiva atroç. Tot no siga que, com ha passat unes altres vegades, l'extorsió no siga eficaç electoralment parlant perquè, ben mirat, ningú no té garanties que no es torne a repetir el despropòsit si Sánchez no obté una composició del Congrés dels Diputats plenament satisfactòria per a ell. És possible, dit d'una altra manera, que s'haja esgotat la paciència de l'electorat d'esquerres. En aquest cas, la calculadora seria de Pablo Casado. Sánchez haurà gastat la bala que li quedava en la recambra per rebentar-se alegrement el cervell. I fer-nos la vida impossible.\nMentre escampen les incògnites, Sánchez i Carmen Calvo es posen de perfil davant la nova tragèdia de l’Open Arms. No mereixem res de tot això.


Relació entre el retard en el creixement i la composició corporal - UABDivulga Barcelona Recerca i Innovació\nS'estima que uns 165 milions de nens a tot el món tenen retard en el creixement, és a dir són baixos per a la seva edat, en comparació amb les referències internacionals. El retard del creixement és un senyal ben conegut d'estrès durant la infància, ja que sovint es deu a haver patit desnutrició o infeccions. Estudis antropològics i nutricionals també han demostrat que el retard en el creixement en les primeres etapes de la vida té conseqüències a llarg termini: per exemple els nadons amb retard en el creixement tendeixen a ser adults de baixa estatura i amb massa muscular reduïda, i possiblement també amb altres canvis metabòlics permanents. Per tant, entendre com el retard en el creixement està relacionat amb els patrons de distribució del greix corporal en els adults pot ajudar a entendre per què les poblacions que experimenten ràpids canvis d'estil de vida -com ara la urbanització o els canvis en la dieta i les activitats diàries- també experimenten creixents taxes d'obesitat.\nPer tal d'entendre les conseqüències a curt termini del retard en el creixement, en aquest article analitzem la relació entre l'alçada i la composició corporal de nens i adolescents de l'Amazònia boliviana. Fem servir una mostra de 483 Tsimane' d'entre 2-10 anys d'edat, als quals durant un període de sis anys (2002-2007) els vam mesurar l'alçada, el pes, els plecs cutanis de greix corporal i la musculatura del braç un cop l'any. Utilitzem models de regressió multinivell amb mesures ajustades segons l'edat i el sexe. Fem servir l'Índex de Massa Corporal (IMC), els plecs cutanis, i la massa muscular com a variables respostes, i el retard en el creixement durant el primer any de l'estudi com a variable explicativa.\nCom és comú en altres grups indígenes d'Amèrica del Sud, trobem que el retard en el creixement infantil és comú entre els Tsimane'. El retard en el creixement a l'inici de l'estudi, quan els nens tenien entre 2 i 7 anys d'edat, s'associa amb menors nivells de greix corporal i de musculatura del braç per als 6 anys que va durar l'estudi. Encara que hi ha una major relació entre el retard del creixement i la reducció del greix corporal entre les nenes que entre els nens, tant nens com nenes amb retard en el creixement tenien mesures més baixes de la musculatura del braç a través del període d'estudi que els seus parells. Les conseqüències del retard en el creixement van ser més fortes entre els infants més grans, però consistents amb totes les anàlisis de sensibilitat controlant per factors com la llar i el medi ambient de la comunitat.\nEn conjunt, els nostres resultats són consistents amb investigacions que suggereixen que el retard en el creixement a edats primerenques limita permanentment el desenvolupament muscular i modifica els patrons de greix corporal durant l'adolescència. Els nostres resultats també mostren l'important paper del medi ambient en el creixement i la salut humans.


febrer | 2013 | EL FAIG DE LA SEU\n2n d’ESO fa una revista sobre el reciclatge\nEl grup de 2n d’ESO “Les 3 Erres”, dins el Pic Científic, han dissenyat una revista per a estudiants de l’ESO on la temàtica gira entorn el medi ambient i el reciclatge. Aquí hi podreu trobar reportatges sobre el reciclatge, consells, indicadors d’on llençar les deixalles i fins i tot la presentació d’una planta de compostatge a través d’un còmic! Tot això amb un disseny alegre i molt atractiu!\nPER DESCARREGAR LA REVISTA, CLIQUEU AQUÍ\nCom fer un restaurant romà\nEnmig de togues, sandàlies i cultura clàssica, els alumnes de 1 r d’ESO A , han fet les exposicions FAIG del Pic Humanístic.\nUn dels grups, part del seu projecte va consistir en fer-nos una demostració en llatí de com calia demanar diferents plats de la carta. Per a l’ocasió, es van vestir com a autèntics romans. Quina gana!\n1r ESO, PIC HUMANÍSTIC\nEls alumnes de 2n presenten els seus projectes del PIC HUMANÍSTIC\nEl passat dijous 21 de febrer els alumnes de 2n d’ESO van presentar davant els seus companys i professors els projectes que han dut a terme aquestes setmanes sobre l’Edat Mitjana. Han sortit projectes ben originals:\n– Un joc per aprendre l’evolució de les paraules del llatí a català i la seva correspondència en anglès.\n– Un conte ambientat a l’edat mitjana\n– Un fulletó informatiu sobre el castell d’Oliana\n– Un taller de ceràmica medieval\n– La recreació d’un restaurant medieval\n– Un joc sobre els cavallers\nA les presentacions s’ha valorat l’expressió oral, la coherència, la creativitat, l’originalitat del projecte, el suport utilitzat, etc.\nEls alumnes de 4t d’ESO valoren el Projecte “Apadrinament Lector”\nAquesta setmana els alumnes de 4t d’ESO han estat treballant dins la Fase Input les diferents parts que s’han d’elaborar per fer un projecte APS: la preparació, la realització i l’avaluació. És molt important fer una avaluació contínua dels projectes d’Aprenentatge-Servei i és per aquest motiu que han treballat primer de manera individual i després de manera grupal la Valoració de la Segona Sessió del Projecte “Apadrinament Lector”. S’ha valorat la participació, els espais, el temps de durada, el material, s’han detectat problemes, s’han fet propostes de millora, etc.\nAquest projecte d’aprenentatge-servei fomenta la lectura entre els nostres alumnes. Es fan tres sessions durant l’any on els alumnes de 4t d’ESO fan de padrins als alumnes de 2n de Primària. “L’Apadrinament Lector” té tres objectius bàsics: millorar i motivar el nivell lector dels alumnes, guiar en l’activitat lectora d’uns alumnes més experts a alumnes en procés d’aprenentatge i establir relacions de coneixement mutu entre alumnes de diferents nivells (4t d’ESO i 2n de Primària).\nUn joc per aprendre l’evolució de les paraules del llatí al català\nEl passat dijous 7 de febrer un grup d’alumnes de 2n d’ESO van presentar als companys de 1r d’ESO un joc per aprendre l’evolució de les paraules del llatí al català. Aquest projecte que forma part del PIC HUMANÍSTIC l’han treballat durant tota la fase output: han creat unes instruccions, les fitxes, la caixa del joc… Els alumnes de 1r han pogut aprendre diferents paraules llatines i catalanes del món medieval. El joc també incloïa paraules amb anglès ja que aquesta assignatura es treballa dins el FAIG de 2n d’ESO.\nUn twister a 3r d’ESO\nUn grup d’alumnes de 3r d’ESO, els Euroacse, han anat a les dues classes de 4t de primària a presentar el projecte que han fet a les sessions Faig. Es tracta d’un “twister” de les comunitats autònomes d’Espanya. El resultat ha estat molt positiu, els alumnes de tercer han pogut posar a prova el seu joc i comprovar que s’acomplien els objectius que perseguien al dissenyar el seu projecte. Tots han gaudit molt alhora que aprenien el nom i la localització de les diferents comunitats espanyoles. Una bona experiència.\nTaller de ceràmica medieval al FAIG de 2n d’ESO\nCinc alumnes del PIC Humanístic de 2n d’ESO van anar dijous passat a les dues classes de 2n de Primària a presentar el projecte que han fet durant les sessions FAIG. Els alumnes de 2n d’ESO van explicar als més petits els grups socials de l’època medieval a partir d’una piràmide feudal, els van portar una mascota i van preparar un taller de ceràmica on tots van disfrutar molt. Per una estona tots van fer de ceramistes i van gaudir fent diferents objectes de fang.\nUn projecte més que enriqueix tant als grans com als petits.\nClasse de coneixement corporal per a la gent gran\nEl grup d’alumnes de 3r d’ESO Dietistes Físics han dut a terme, dins el PIC Científic, un projecte on l’objectiu principal és que la gent gran aprenguin alguns exercicis per millorar la seva condició física i uns quants consells per mantenir una dieta saludable. Per a això van demanar a l’Ajuntament de la Seu d’Urgell una de les sales del Palau d’Esports i van posar en pràctica el seu projecte amb gent gran.\nUna feina molt interessant on, una vegada més, es demostra que la comunicació que s’estableix entre joves i gent gran és del tot enriquidora.\nEls de 1r d’ESO juguen amb P5\nAlumnes del PIC Científic de 1r d’ESO han anat a les dues classes de P5 a presentar el projecte que han fet durant les sessions Faig. Es tracta d’un joc, un memory de figures geomètriques, les quals, i un cop fetes les parelles, havien de relacionar amb fotografies d’imatges de la natura, d’edificis o d‘objectes quotidians. Tots s’ho han passat molt bé, tant petits com grans.